Obrazložitev

Občinski svet je v sklopu proračuna za leto 2015 sprejel Letni program prodaje občinskega stvarnega in finančnega premoženja Občine Kostanjevica na Krki. V programu je med ostalimi bila predvidena tudi prodaja zemljišča s parc. št. 823/8, k.o. Kostanjevica, ki se nahaja v območju obrtne cone – 1. faza med objektom SOP IKON-a in objektoma bratov Petretič.

Občinska uprava je nameravala na osnovi cenilnega mnenja, s ciljem dosega cene, ki je enaka ali boljša od cenilne vrednosti, izvesti prodajo dela zemljišča s parc.št. 823/8, k.o. Kostanjevica, v skupni površini cca 3.000 m2 znanemu kupcu družbi Agrolit. Kupec namerava zemljišče uporabiti za gradnjo trgovskega obrata, kar bi sprostilo lokacijo na otoku, kar je v skladu z občinskimi prostorskimi akti in strategijo razvoja otoka. Na osnovi cenilnega mnenja (18,0 EUR/m2) je bila predvidena prodajna vrednost zemljišča cca 54.000, 00 EUR.

Občinska uprava je želela izvesti oziroma vsaj začeti postopek prodaje še v letu 2015 kljub temu, da se je kupec Agrolit za to odločil zelo pozno, a je ob tem izrazil pričakovanje, da bomo postopek prodaje izvedli kolikor se da hitro, da bi on lahko zgradil objekt do pričetka prodajne sezone t.j. aprila (maja) meseca 2016.

Ker:

* je v naših prostorskih aktih predvidena selitev trgovine z gradbenim in kmetijskim materialom iz otoka,
* imamo organizirano civilno iniciativo, ki je med svoje ključne zahteve uvrstila zahtevo po izselitvi trgovine Agrolit do 31.12.2015.
* smo se s kupcem dogovorili, da bo prodajna cena taka kot bo cenilna t.j. tržna in ne »sindikalna« kot so bili predlogi (primer občine Straža),
* so se zunanji sodelavci (Savaprojekt, Robo geodet) maksimalno potrudili in v izredno kratkem času pripravili in uskladili s projektantom kupca vse potrebno, da imamo že izvedeno parcelacijo in od 15.02.2015 v zemljiški knjigi novi parceli 823/13 in 823/14, obe k.o. Kostanjevica ki sta nastali iz 823/8, k.o. Kostanjevica. Prodaja se zemljišče s parc. št 823/14, k.o. kostanjevica v izmeri 3.083 m2, v vrednosti 55.494 EUR .
* že od prejšnjega sklica seje OS pa je tudi pripravljen Predlog odloka o spremembah in dopolnitvah Odloka o zazidalnem načrtu obrtna cona Kostanjevica na Krki.

smo takoj tudi pripravili gradivo za 8. redno sejo občinskega sveta dne 17.12.2015 in upravičeno pričakovali, da glede na vse navedeno ne bo nobenega problema z odobritvijo te prodaje vezano na sklep občinskega sveta s 7. redne seje z dne 22.10.2015. Če bi na tej seji bil posel odobren, bi do konca januarja imeli zadevo rešeno do faze, da bi investitor lahko pričel s postopki za pridobitev gradbenega dovoljenja (PGD projekt, soglasja, urejanje lastništva) in priprave za gradnjo.

Ker je navedena seja zaradi nesklepčnosti odpadla, smo se zavedajoč situacije takoj sklicali dopisno sejo dne 21.12.2015. Zaradi negativnega glasovanja dveh svetnikov, ki sta zahtevala obravnavo na seji Odbora za finance in občinsko premoženje, tudi tokrat ni bila odobrena prodaja.

Žal prodaja tega zemljišča s strani občinskega sveta kljub vsemu navedenemu in vsakokratnem uvrščanju v dnevni red ob sklicih sej občinskega sveta le-ta ni bila odobrena še do danes.

Glede na pomembnost zadeve občinskemu svetu predlagamo, da sprejme predlagani sklep.

Pripravil: Predlagatelj:

Stanislav Rostohar, l. r Ladko Petretič l.r.

Višji svetovalec I za gospodarsko infrastrukturo, župan

urejanje prostora in varstvo okolja